సియాటెల్
గ్రేట్ రిసెషన్ తరువాత సియాటెల్ లో తిరిగి ఆర్థిక పురోగతి మొదలైంది. అమెజాన్.కాం ప్రధానకార్యాలయాన్ని నార్త్ బీకాన్ హిల్ (సియాటెల్) నుండి సౌత్ లేక్ యూనియన్ (సియాటెల్) కు మార్చి, వేగంగా విస్తరించారు. 2010 నుండి ఐదు సంవత్సరాల కాలంలో ఏడాదికి సగటున 14, 511 చొప్పున నగర జనాభా పెరిగింది. నగరంలో నిరుద్యోగం 9% నుండి 3.6%కి తగ్గింది. నగరంలో 2,800 మంది నివాసగృహాలు లేనివారు ఉన్నారు. 45,000 కుంటుంబాలు తమ ఆదాయంలో సగం నివాసగృహం కొరకు వ్యయం చేస్తున్నారు. సియాటెల్ రష్ అవర్ ట్రాఫిక్ జామ్ దేశంలో 6వ స్థానంలో ఉంది.
సియాటెల్ నగర విస్తీర్ణం 83.9 చదరపు మైళ్ళు. యు.ఎన్. నగరాలలో 5,00,000 పైచిలుకు జనాభా కలిగిన నగరాల్లో అన్నిటికన్నా ఉత్తరాన ఉన్న నగరం ఇదే. భౌగోళికంగా కొండలమయంగా ఉంటుంది. నగరంలో ఫస్ట్ హిల్, కాపిటల్ హిల్, వెస్ట్ సియాటెల్, బీకాన్ హిల్, మంగోలియా, డెన్నీ హిల్ మరియు క్వీన్ అన్నే మొదలైన పలు కొండలు ఉన్నాయి. ఒలింపిక్ పర్వతాల వెంట ఉన్న కిట్సాప్ మరియు ఒలింపిక్ ద్వీపకల్పాలు పుగెట్ సౌండ్ ప్రాంతానికి పశ్చిమంలో ఉన్నాయి. కాస్కేడ్ పర్వతశ్రేణి సమ్మామిష్ సరోవరం వాషింగ్టన్ తూర్పున ఉన్నాయి. నగరంలో 5,540 ఎకరాల పార్కులు ఉన్నాయి.
సియాటెల్
రెండవ సారిగా నాటకీయంగా సియాటెల్ నగరంలో " క్లొండికే గోల్డ్ రష్ " సందర్భంలో ఆర్థికాభివృద్ధి సంభవించింది. గోల్డ్ రష్ " పానిక్ ఆఫ్ 1893 "తో ముగింపుకు వచ్చింది. సియాటెల్ నగరం ప్రధాన రవాణా కూడలిగా అభివృద్ధి చెందింది. 1897 జూలై 14 న " ఎస్.ఎస్.పోర్ట్ లాండ్ " తన "టన్ ఆఫ్ గోల్డ్‌ తో" లంగరు వేసింది. క్రమంగా సియాటెల్ నగరం అలాస్కా మరియు యూకాన్ ప్రాంతాలలోని గనుల అణ్వేషకుల కొరకు ప్రధాన రవాణా కేంద్రంగా, ప్రధాన సరఫరా కేంద్రంగా అభివృద్ధి చెందింది. సియాటెల్ గని అణ్వేషకుల దుస్తులు, ఆహారం సరఫరా వంటి రంగాల అభివృద్ధి దీర్ఘకాలం సాగింది. సియాటెల్ నగరంతో ఎవెర్ట్ (వాషింగ్టన్), టకోమా (వాషింగ్టన్), పోర్ట్ టౌన్‌సెండ్ (వాషింగ్టన్), బ్రిమర్టన్ (వాషింగ్టన్) మరియు ఒలింపియా (వాషింగ్టన్) ప్రాంతాలు త్రవ్వి తీయబడిన విలువైన లోహాల ఎక్చేంజ్ కేంద్రాలుగా పోటీపడ్డాయి.